CELEX: 62017TN0798
Language: hr
Date: 2017-12-08 00:00:00
Title: Predmet T-798/17: Tužba podnesena 8. prosinca 2017. – De Masi i Varoufakis protiv ESB-a

5.2.2018   
            
            
               HR
            
            
               Službeni list Europske unije
            
            
               C 42/39
            
         Tužba podnesena 8. prosinca 2017. – De Masi i Varoufakis protiv ESB-a
   (Predmet T-798/17)
   (2018/C 042/55)
   Jezik postupka: njemački
   
      Stranke
   
   
      Tužitelji: Fabio De Masi (Hamburg, Njemačka) i Yanis Varoufakis (Atena, Grčka) (zastupnik: prof. A. Fischer-Lescano)
   
      Tuženik: Europska središnja banka
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku dostavljenu dopisom od 16. listopada 2017. kojom je Izvršni odbor Europske središnje banke odbio zahtjev tužiteljâ za pristup dokumentu Europske središnje banke „Responses to questions concerning the interpretation of Art. 14.4 of the Statute of the ESCB and of the ECB” od 23. travnja 2015 i
            
         
               —
            
            
               naloži tuženiku snošenje troškova u skladu s člankom 87. stavkom 2. Poslovnika Općeg suda, uključujući troškove mogućih intervenijenata.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog: pogrešna primjena članka 4. stavka 2. druge alineje Odluke Europske središnje banke od 4. ožujka 2004. o javnom pristupu dokumentima Europske središnje banke (ESB/2004/3) (1)
               
               
                           —
                        
                        
                           Tužitelji prigovaraju da objava spornog pravnog mišljenja ne ugrožava tuženikovo pravno zastupanje i da postoji prevladavajući javni interes koji opravdava njegovo objavljivanje. K tomu, postoji nedostatak u ocjeni i u obrazloženju.
                        
                     
         
               2.
            
            
               Drugi tužbeni razlog: pogrešna primjena članka 4. stavka 3. podstavka 1. Odluke Europske središnje banke od 4. ožujka 2004. o javnom pristupu dokumentima Europske središnje banke (ESB/2004/3)
               
                           —
                        
                        
                           Interna uporaba spornog pravnog mišljenja u okviru vijećanja i prethodnih savjetovanja unutar Europske središnje banke ili u okviru razmjene stajališta između tuženika i nacionalnih banaka ne bi bila dovedena u pitanje njegovom objavom.
                        
                     
         
      (1)  Odluka Europske središnje banke od 4. ožujka 2004. o javnom pristupu dokumentima Europske središnje banke (ESB/2004/3) (SL 2004. L80, str. 42.) (SL, posebno izdanje na hrvatskom jeziku, poglavlje 1., svezak 14., str. 49.)